b'\n_START_ARTICLE_\nAS-203\n_START_SECTION_\nCilji odprave\n_START_PARAGRAPH_\nGlavni cilj poleta AS-203 je bil raziskati vplive brezte\xc5\xbenosti na pogonsko gorivo v tanku S-IVB. Vzrok za to je bil v tem, da so kasneje stopnjo S-IVB uporabili pri pospe\xc5\xa1evanju z Zemljinega tira proti Luni. In\xc5\xbeenirji so \xc5\xbeeleli videti kaj bo naredil kapljevinski vodik v tanku - ali bo ostajal na enem mestu ali pa se bo celo mo\xc4\x8dno pretakal. V tanku S-IVB je bilo name\xc5\xa1\xc4\x8denih 83 zaznaval in dve kameri, ki sta snemali kaj se dogaja z gorivom._NEWLINE_Ker je bil to in\xc5\xbeenirski polet, Komandno-servisnega modula (CSM) ni bilo. To je bil tudi prvi polet novega tipa in\xc5\xa1trumentalne enote, ki je nadzorovala rakete Saturn med izstrelitvijo, in prva izstrelitev rakete nosilke Saturn IB s plo\xc5\xa1\xc4\x8dadi 37B.'